
Matematiche 


La peraule matematiche e derive dal grêc antrc gâ0r|pa ( mâthema ), che al indiche la capacitât di imparâ de 
esperience. Cul timp, il concet di matematiche si ê specializât e cumo si riferis a la sience ca studie numars, 
cuantitâts, figuris gjeometrichis, struturis e li lor proprietâts. I matematics (i studiós de matematiche) a 
esplorin ducj chescj cjamps cun la intenzion di dimostrâ gnovis teoriis e proprietâts: i lór struments a son la 
deduzion logjiche e il rigór te definizions e intai procediments. 

La matematiche e pues jessi considerade la sience plui antighe: nozions elementârs di algjebre (adizions, 
sotrazions) a son conseguence direte de capacitât di contâ e calcui di une cierte complessitât a àn di jessi 
stâts ae base de costruzion di monuments come lis piramidis. Dut câs, a son stâts i antrcs Grêcs a tacâ un 
studi rigorós de matematiche che al à puartât a un progrês inte cognossince de materie che al sta ancjemó 
continuant. 

In di di vuê, la matematiche e ven aplicade int un grant numar di dissiplinis come lis siencis, la inzegnerie, 
la medisine e la economie che dispês a dan ideis ai matematics pal studi di gnovis teoriis. Di che altre bande 
a si cjatin ancje matematics púrs, che a studiin matematiche come une sience isolade: al capite peró spes che 
teoriis svilupadis cence pensâ a aplicazions particolârs a cjatedin daspó un Qs pratic. 

Storie 


Origjinis 

La evoluzion de matematiche e seguis li necessitâts dai popui e la lór capacitât di astrazion dai problemis. 
Probabilmentri il prin pas al ê stât il concet di cuantitât, ven a stâi la carateristiche comune che si pues 
identificâ in, par esempli, doi pirugs, dós cjadreis o dós pieris. I popui preistorics a savevin contâ no dome 






ogjets fisics ma ancje cuantitâts astratis: dis, setemanis, mês... Cuant 
che si sa contâ, lis operazions aritmetichis (adizions, sotrazions, 
moltiplicazions e divisions) a son une conseguence direte. Numerós 
a son stâts i sistemis di numerazion e di regjistrazion dai numars 
disvilupâts dai diviers popui; par esempli i Inca a usavin il "quipu", 
fat di curdelis ingropadis. 

Motivazions religjosis a son a la base dai prins studis di gjeometrie, 
soredut aplicade a lis costruzions e a la astronomie: esemplis 
evidents a son il templi di Stonehenge, lis piramidis egjizians e i 
grandonons disens precolombians tal desert peruan. 


Grecie classiche antighe (600-300 a.C.) 

A1 ê dome cui studiós grêcs che il studi de matematiche al assum 
rigór e struture: teoremis che fin a chel moment a erin stâts provâts 
dome in maniere aprossimative a cjatin finalmentri une dimostrazion 
costituide di une sucession di implicazions logjichis; la cognossince 
de gjeometrie e divente tant profonde che e ven aplicade ancje a 
criteris estetics inte art e architeture (par esempli il rapuart tra 
dimensions avuâl al numar aureo). 



Un quipu, un strument par contâ fat 
di curdelis ingropadis e usât dai 
antTcs Inca. 


Citant dome cualchidun dai studiós grêcs che a àn contriburt al 
svilup de matematiche, cjatin Pitagora di Samo (sec. VI a.C.) e il so 
lavór su numars e rapuarts. Fondamentâl al ê il salt otignút ator dal 300 
a.C. di Euclide, che al introdús la metodologjie assiomatiche (dute la 
teorie si derive a partr di un numar limitât di ipotesis, clamadis 
assiomis) e al met lis fondis de gjeometrie moderne. Archimede di 
Siracusa (287?-212) al cjate lis formulis par la aree de superficie dal 
cercli, de sfere e di altris solits di rotazion. Famós al ê ancje il so lavór 
su la spinte idrodinamiche e sul concet di pês specific. 


Epoche elenistiche e tart-romane (300 a.C.-500 d.C.) 

Dopo dal grant svilup vivrrt inte epoche prime, la creativitât e vrf un 
ralentament inte epoche elenistiche e tart-romane: i pócs progrês si àn 
inte matematiche aplicade (par esempli la calendografie), ma no son 
novitâts impuartantis. 



Un particolâr di La scuele dl 
Atene, di Raffaello, li che si viot il 
matematic grêc Euclide, 
considerât il pari de gjeometrie. 


La Ete di mieg (500-1400) 

Inte Europe Ocidentâl, il principi di cheste ete storiche al ê caraterizât de disfate dal imperi roman e des 
continuis invasions barbarichis che no son favorevulis al svilup inteletuâl: la sience e divente une ativitât 
cuasi esclusivementri dai convents. Intal stes timp, la culture Orientâl e, soredut, arabe a tocjin la lór 
massime floridure e i risultâts plui impuartants si viodin inte astronomie e inte trigonometrie. 

Ator dal 1200 si difondin ancje in Europe lis cifris indo-arabis e la rapresentazion posizionâl dai numars che 
a fasin rinassi l'interês pai problemis de algjebre, jessint che il gnúf sisteme di numerazion al permet une 
scriture plui sintetiche e comode des operazions e no si sint la bisugne di esponi i problemis in forme 














gjeometriche. Tal stes timp, i miórs studiós europeans, che a si erin mantigníits informâts sui progrês de 
sience arabe, a redimin il timp pierdflt e a rivin a pâr al inizi dal XIII sec., par daspó passâju ampliamentri tal 
secul dopo, cuant che il svilup arap al subis un tlflr fer dovflt a lis vicendis politichis de regjon. 


Rinassiment e prime ete moderne (1500-1800) 


A cjaval dai secui XV e XVI si svilupin, sburtadis de culture bancjarie che a sta cjapant pit, tecnichis di 
scriture rapide e calcul abreviât. Cul Rinassiment vêr e propri (a parti dal 1500), si à une acelerade intai 
studis de algjebre, si riscuvierg l'interês pes oparis di Archimede e pe statiche (impuartante pai architets). 
Une gjeneralizazion di cheste ultime a son i studis su la dinamiche di Galileo (1564-1642), che al tache, ma 
cence cjatâ une soluzion gjenerâl, ancje un studi sui infinitesimâi, che al sarà puartât indenant, tra chei altris, 
di Evangelista Torricelli (1608-1647). 

Di impuartance fondamentâl par il futflr svilup de matematiche e je la introduzion, par opare di René 
Descartes (1596-1650), di un sisteme di coordenadis (cartesianis, juste apont) inte algjebre che a permetin il 
studi cuantitatíf di curvis e superficiis. E nas cussi la gjeometrie analitiche. Descartes al mostre ancje che al 
ê pussibil riassumi in semplicis formulis lis proposizions tipichis de gjeometrie euclidee e che chestis a 
restin validis ancje intal gnflf sisteme. Ricuardin chi ancje il lavór di Pierre de Fermat (1601-1665) e di 
Blaise Pascal (1623-1662). 

Isaac Newton (1643-1727), intai siei studis di fisiche, al apliche i progrês intal calcul infinitesimâl ai concets 
di dinamiche di Galileo e al rive a formulâ i prins problemis diferenziâi (che a àn soluzions che a dipendin di 
une funzion e de só derivade), che lui al clame "calcul des flussions". 


A1 ê il filosof e matematic Gottfried Wilhelm von Leibniz (1646-1716) che al da une forme definitive al 
calcul infinitesimâl, anticipant ancje il lavór di Brook Taylor (1685-1731) su la interpolazion par mieg di 
svilups in serie. II rest de serie di Taylor (ven a stâi la diference tra il valór reâl e chel aprossimât di une 
funzion) al ven formulât di Giuseppe Luigi Lagrange (1736-1813), ricuardât ancje pal so lavór su la 
mecaniche dal pont. 

In cheste ete storiche al à vivflt ancje il matematic plui fecont di ducj i timps: Leonhard Euler (1707-1783), 
che al à puartât contribflts in ducj i cjamps de algjebre, de gjeometrie, de analisi, de mecaniche, de 
astronomie... a esistin siei teoremis sui poliedris, sui numars prins e famose e je la espression de costante 
numeriche e (cognossude come numar di Euler o ancje come numar di Napier ) 

Secui XIX e XX 

A scomengâ dal Votcent, la matematiche e je caraterizade, in plui che dai progrês intes aplicazions (fisiche, 
chimiche...), soredut pal gnfif stíl rafinât e pai metodis critics e rigorós. I principâi responsabii di chest 
cambiament a son Carl Friedrich Gauss (1777-1855) e Augustin-Louis Cauchy (1789-1857). Ducj i doi a àn 
puartât contribúts in ducj i setórs de matematiche. In particolâr, Cauchy al pues jessi considerât il pari de 
analisi moderne: ricuardin chi il so lavór su lis ecuazions diferenziâls, su lis funzions di variabil complesse e 
il so criteri di convergjence par une cualsisei sucession di numars. 

O nomenin chi ancje J.-B.-J. Fourier(1768-1830), pe scuvierte des innomenadis seriis di funzions 
trigonometrichis che a cjapin il so non, Évariste Galois (1811-1832) e Niels Henrik Abel (1802-1828), par il 
lór lavór su la teorie dai grups, e Karl Weierstrass (1815-1897), figure dominante tal studi de analisi. 



Ae fin dal XIX secul, lis ecuazions diferenziâls a son aplicadis a 
problemis simpri plui complicâts e si sint la necessitât di une 
definizion di integrâl plui gjenerâl di chê dade di Cauchy e Bernhard 
Riemann (1826-1866): al sarà Henri Lebesgue (1875-1941) a cjatâ la 
soluzion al probleme. Par ce che al rivuarde la matematiche 
aplicade, un grant sburt al ven dât des gnovis teoriis de fisiche, par 
esempli la relativitât speciâl e gjenerâl di Albert Einstein (1879- 
1955) e chê dai cjamps eletromagnetics di James Clerk Maxwell 
(1831-1879): esemplis a son il calcul vetoriâl e chel tensoriâl. 

Lis ideis guide tal XX secul a son la astrazion, la gjeneralizazion e la 
unificazion (ven a stâi la ricercje di une teorie comune a plui setórs 
de matematiche). Chest procês al jere za tacât tal secul prime cun la 
teorie dai grups, lis gjeometriis no-euclideis, la logjiche (George 
Boole, 1815-1864) e la opere su la insiemistiche di Georg Cantor 
(1845-1918). L'esponent di ponte di cheste inovazion al ê David 
Hilbert (1862-1943); al ê lui che principalmentri al à puartât gnovis 
interpretazions di teoriis za cognossudis che pero a vegnin 
esaminadis di un pont di viste diviers che al vierg viis alternativis ai 
futíirs studis matematics. 

La impuartance simpri plui grande dai calcoladórs eletronics e à partât, inte seconde metât dal Nufcent, al 
svilup de matematiche computazionâl e di chê discrete, che si proponin di fâ valê il plui pussibil lis risorsis 
di memorie dai calcoladórs e lis aprossimazions che chescj a introdusin. 

Matematiche: tra sience e filosofie 



Carl Friedrich Gauss (1777-1855), 
cognossút ancje come il "princip dai 
matematics". 


Come viodut tabaiant de storie de matematiche, a parti dai studiâs grêcs, l'interês par problemis che no àn 
une imediade aplicazion pratiche al ê cressut tal timp. A1 ê peró cun la fin dal XIX secul e, ancjemó di plui, 
cun l'inizi dal XX secul che il studi de matematiche pure al cjape une impuartance fondamentâl. II frontâ 
problemis vie vie plui astrats al parte i matematics a vê a ce fâ cun concets che a àn un fuart contignut 
filosofic, come infinit e infinitesim, ideis che a àn bisugne di definizions precisis e rigorosis par eliminâ i 
dubis e i trabuchets che si puartin daúr. Ancje lis tecnichis di studi a cambiin: si àn lis primis dimostrazions 
di esistence pure (si dimostre la esistence di un risultât ma no si spieghe come fâ par otignilu) e al cambie il 
concet di assiome, che nol ê plui un principi cjapât par bon dome par la só evidence e in base al bon sens, 
ma al divente une afermazion di veridicitât di une ipotesi che no à par fuarce di vê une spiegazion pratiche. 
A1 nas cussi il metodi assiomatic che al consist intal svilupâ dute une teorie a partr di un assiome o di un 
grup di assiomis no contraditoris. Lis gjeometriis no-euclideis a son un esempli di aplicazion di chest 
metodi. 

I matematics no tirin plui fúr dome problemis pratics ma si proponin ancje di svilupâ teoriis gnovis, che no 
son necessariementri leadis al mont reâl: la impussibilitât di verificâ i risultâts in base a la esperience e fas si 
che i problemis a vedin di jessi definits cun rigór e che i pas esegurts par rivâ a la soluzion a vadin daúr a lis 
regulis precisis de logjiche, in maniere che procediments e risultâts a sedin univocos e a no dedin pussibilitât 
a plui di une interpretazion. 

La matematiche no ê duncje dome savê fâ di cont, come tancj a crodin (e a temin); anzit, a esistin cjamps di 
cheste sience che no àn nuie a ce fâ cui numars. II incjant al sta inte ricercje di struturis comunis che a 
podedin spiegâ plui problemis, intal tentâ di dimostrâ in maniere plui elegante risultâts za cognossúts e, 
soredut, inte pussibilitât di costrur interiis teoriis a partr di concets di base e doprant, come unic strument, il 
rigór de deduzion logjiche. 




Cjamps de matematiche 


II studi de matematiche al pues jessi dividút in maniere divierse a seconde dai aspiets che si volin pandi e il 
numar di dissiplinis che a si puedin identificâ al ê une vore grant. Chi, a titul di esempli, definin trê grancj 
brancs, ma si viodarà come tantis materis a comparedin plui voltis: chest al ê dovflt tant a la tendence dai 
matematics di unificâ lis teoriis che a lis naturâls relazions tra lis dissiplinis e la conseguente impussibilitât 
di tirà confins nets. 


Analisi 

La analisi e cjape dentri la algjebre (fondaments di calcul cumbinatori, ecuazions algjebrichis reâls e 
complessis), la analisi infinitesimâl (funzions reâls e complessis cun lis nozions di limit, derivade, integrâl, 
ecuazions diferenziâls e integrâls) e la analisi funzionâl (analogjie tra funzions e insiemis di funzions cun 
ponts in spazis vetoriâi). Un timp la diference tra lis trê e jere une vore fuarte ma la tendence de 
matematiche a unificâ lis teoriis e à fât si che il lór studi, adun cun chel de gjeometrie, al vedi di man in man 
plui ponts in comun. 


Matematiche discrete 

Dissipline che e studie lis struturis discretis, ven a stâi lis proprietâts dai insiemis finits o numerabii. Tra i 
argoments corelâts in cualchi maniere cun la matematiche discrete cjatin il calcul cumbinatori, la teorie dai 
insiemis, dai grâfs, dai reticui, dai algoritmis e la algjebre di Boole. In gjenerâl, si à simpri a ce fâ cun 
insiemis che a àn elements isolâts e i dâts dai problemis discrets a son leâts a la idee di contâ, al contrari di 
chei dai problemis continuis che a derivin invezit dal misurâ. 

I calcoladórs eletronics, par la lór nature, a lavorin in maniere discrete e finide: dutis lis lór carateristichis e 
proprietâts a puedin jessi studiadis par mieg di struturis tipichis de matematiche discrete che e divente 
duncje il strument principâl par il svilup di modei e sistemis di simulazion. 


Matematiche numeriche 

La matematiche numeriche si ocupe di analizâ e sintetizâ dai algoritmis, ven a stâi dai metodis 
computazionâi par la risoluzion di problemis matematics. Ancje cheste dissipline e je leade a fuart a la 
introduzion dal fls di calcoladórs intal studi de matematiche, ma, a diference de matematiche discrete, e 
concentre la atenzion su la complessitât e la stabilitât numeriche di un algoritmi e sul condizionament dai 
problemis. In altris peraulis, si preocupe di stimâ il numar di operazions necessaris par risolvi un probleme, 
la pussibilitât che a esistedin câs li che un algoritmi nol rive a procedi e lis condizions che il probleme al à di 
sodisfâ par fâ si che chescj câs no sucedin. 

